Robinson-deltager står frem som norsk spion – Ekstra Bladet
Tirsdag d. 19. feb. 2013 - kl. 07:23 0
Robinson-deltager står frem som norsk spion
Ung mand gav Norges efterretningstjeneste vigtige oplysninger om aktivister under klimatopmødet i København
Venstreaktivisten Christian Høibø (t.h.) har i en årrække fungeret som informant for Politiets Sikkerhedstjeneste i Norge. Her er han afbildet sammen med advokat Ola Lunde i forbindelse med en retssag hvor en ven af Høibø var involveret. (Foto: Sara Johannesen/VG)
Den norske venstrefløjsaktivist Christian Høibø, som blandt andet har deltaget i flere realityprogrammer på tv, står nu frem som agent for Politiets Sikkerhetstjeneste (PST) - den norske udgave af danske PET. Det skriver avisen Dagbladet.
- Han har været en person, der har givet os oplysninger, og som har været vigtig for os. Ikke mindst i forbindelse med store demonstrationer, siger operativ chef i PST, Tore Risberget, i en dokumentar, der tirsdag aften bliver vist på den norske tv-kanal NRK.
PST-chefen fortæller, at den unge agents informationer har været vigtige i politiets arbejde med at fordele ressourcerne forud for demonstrationer i Norge og andre steder i Europa - herunder klimatopmødet i København i december 2009.
32-årige Høibø har tidligere været aktiv som demonstrant, BZ'er, aktivist og talsmand for de mest yderliggående miljøer på venstrefløjen i Norge. Blandt andet har han været en del af det venstreradikale Blitz-miljø i Oslo siden begyndelsen af 2000.
I NRK's 'Brennpunkt' fortæller han om sin rolle som hemmelig agent for PST fra 2003 til 2011.
- Jeg har aldrig mødt andre, som gør det, jeg gør. Det ville i udgangspunktet være temmelig dumt, siger Christian Høibø i dokumentaren.
Samfund - 17. jan. 2013 - kl. 13:20 Tv-diskussion: Er Morten Storm fuld af løgn?
Da han var yngre, deltog han i reality-programmerne Robinson og Fear Factor, og han har også arbejdet som freelancefotograf.
'Brennpunkt' har arbejdet på dokumentaren i store dele af 2012 og i år.